Her eru øll ung vælkomin. Eisini gleðast tey ungu um tey, ið eru eitt sindur eldri, ið eisini koma. So ver hjartaliga vælkomin–uttan mun til aldur. Opið hús Opið hús er hvørt leygarkvøld í vetrarhálvuni, har ungfólk hugna sær saman og spæla ymisk spøl so sum borðtennis, bobb og ymisk borðspøl. Kl. 22 er sangløta við andakt, sum er fastur táttur av kvøldinum. Øll ung eru hjartaliga vælkomin til opið hús í Betesda leygarkvøld kl. 21. Øll ung eru vælkomin. Í andaktunum verða ymiskir bíbliuspurningar lýstir saman við aktuellum evnum ella spurningum við serligum áhuga fyri ung. Afturlit: Umleið 1986 fóru tey ungu í Betesda at savnast til andakt sunnukvøld heima við hús. Í fyrstuni var tala um ein samlaðan bólk, men við tíðini gjørdust tey ungu so mong, at skipað varð, eins og í dag, fyri tveimum andaktum sunnukvøld, ein fyri tey yngru og ein fyri tey eldru.